Γ΄ Εθνική ποδοσφαίρου ανδρών 1966-1967

Τη σεζόν 1966-67 το εθνικό πρωτάθλημα τρίτης κατηγορίας ονομάστηκε και επίσημα Γ΄ Εθνική κατηγορία, αφού ήταν αμέσως κάτω από τη Β΄ Εθνική, αντί για Ερασιτεχνική Β΄ Εθνική, όπως λεγόταν την προηγούμενη σεζόν. Συμμετείχαν 63 σύλλογοι χωρισμένοι σε ομίλους και υποομίλους. Την επόμενη σεζόν δεν διεξήχθη, αφού η δικτατορία αποφάσισε την κατάργησή του πρωταθλήματος και όλοι οι σύλλογοι επανήλθαν στα τοπικά πρωταθλήματα. Για την άνοδο στη Β΄ Εθνική, στο τέλος της επόμενης σεζόν οι νικήτριες των τοπικών ενώσεων αγωνίστηκαν σε ένα Ειδικό ερασιτεχνικό πρωτάθλημα ποδοσφαίρου σε ομίλους.

 Στο τέλος της σεζόν 1965-66 η Ε.Π.Ο. διοργάνωσε αγώνες πρόκρισης για τη συμμετοχή στη Γ΄ Εθνική της σεζόν 1966-67. Στους αγώνες μετείχαν οι πρωταθλητές των τοπικών Ενώσεων αλλά από τις ισχυρές ενώσεις μετείχαν και οι δευτεραθλητές. Οι ομάδες χωρίστηκαν σε έξι ομίλους με γεωγραφικά κριτήρια ως εξής: Α΄ όμιλος: Αθηναϊκός, Αττικός, Προίτος Τίρυνθας Αργολίδας, Άρης-Ατρόμητος Τριπόλεως. Β΄ όμιλος: Ηρακλής Νικαίας, ΑΕΚ Φαλήρου, Ταμυναϊκός Αλιβερίου, Άρης Αγ. Κωνσταντίνου, Γ.Σ. Αλμυρού Βόλου. Γ΄ όμιλος: Απόλλων Πατρών, Πράσινα Πουλιά Καλαμάτας, Όλυμπος Κέρκυρας, Α.Ο. Κωστακιών Άρτας. Δ΄ όμιλος: Όλυμπος Λάρισας, Ερμής Αμυνταίου, Δόξα Νεάπολης Θεσ/νίκης, Αχιλλέας Τριανδρίας, Απόλλων Κρύας Βρύσης. Ε΄ όμιλος: Ορέστης Ορεστιάδος, Ατρόμητος (Απόλλων) Σερρών, Εθνικός Αξιούπολης, Α.Ε. Κυργίων Δράμας, Ορφέας Ελευθερούπολης. Στ΄ όμιλος (Α' Υπο-όμιλος): Π.Ο. Ατσαλένιου Ηρακλείου, Ατρόμητος Ρεθύμνου, Ιωνία Χανίων. Στ' όμιλος (Β' Υπο-όμιλος): Ροδιακός, Άτλας Μυτιλήνης, Μικρασιατική Χίου.Οι αγώνες έγιναν και κάποιες ομάδες κέρδισαν την άνοδο. Τελικά, έπειτα από πιέσεις, διαβουλεύσεις και έντονο παρασκήνιο αποφασίστηκε να αυξηθεί ο αριθμός των συλλόγων στη νέα Γ΄ Εθνική. Οπότε σε αυτήν εντάχθηκαν και ομάδες που δεν είχαν κερδίσει την άνοδο μέσω του ειδικού πρωταθλήματος αλλά και ομάδες που δεν μετείχαν καν σε αυτό, όπως ο Πλάτων και ο Αστέρας Ζωγράφου της ΕΠΣ Αθήνας, ο Πειραϊκός της ΕΠΣ Πειραιά κ.ά. Με όλα αυτά η έναρξη του πρωταθλήματος καθυστέρησε και ξεκίνησε στα τέλη Νοεμβρίου 1966. Έτσι παρατηρήθηκε και πάλι το φαινόμενο κάποιοι σύλλογοι να έχουν ξεκινήσει να αγωνίζονται στο τοπικό πρωτάθλημα, από το οποίο αναγκάστηκαν να αποχωρήσουν για να αγωνιστούν στη Γ΄ Εθνική. Η Γ΄ Εθνική διεξήχθη σε τέσσερις ομίλους με την ιδιαιτερότητα πως οι δύο όμιλοι του νότου χωρίστηκαν σε δύο υποομίλους, οι νικητές των οποίων αγωνίστηκαν σε αγώνες κατάταξης για την ανάδειξη του πρωταθλητή του κάθε ομίλου. Στην προκήρυξη προβλεπόταν και τελική φάση με αγώνες σε έναν όμιλο μεταξύ των τεσσάρων πρωταθλητών για την ανάδειξη υπερπρωταθλητή αλλά η επικράτηση της δικτατορίας της 21ης Απριλίου είχε ως αποτέλεσμα η Γ΄ Εθνική να καταργηθεί βίαια, να επιβληθεί αναδιάρθρωση των κατηγοριών, αναγκαστική συγχώνευση ή μετονομασία πολλών συλλόγων και να γίνουν πολλές αυθαιρεσίες στα θέματα ανόδου και υποβιβασμού συλλόγων. Έτσι το πρωτάθλημα Γ΄ Εθνικής 1966-67 διεξήχθη τελικά χωρίς στόχο, αφού δεν αναδείχθηκε πρωταθλητής, καμιά ομάδα δεν ανέβηκε κατηγορία και όλες οι ομάδες υποβιβάστηκαν στα τοπικά πρωταθλήματα. Ομάδες (63): 34 από την Ερασιτεχνική Β΄ εθνική 1965-66 και 29 από τις τοπικές Ενώσεις. Όμιλοι (4): Α΄ όμιλος (20): 2 υποόμιλοι των 10 ομάδων. 1ος υποόμιλος (10) (Αθήνα, Ανατολική Στερεά, Χίος): Π.Α.Ο. Σαφράμπολη, Αττικός Κολωνού, Κάδμος Θήβών, Αστέρας Ζωγράφου, Αθηναϊκός Βύρωνα, Πλάτων Αθήνας, Ταμυναϊκός Αλιβερίου, Παγχιακός, Άρης Αγ. Κωνσταντίνου, Φωκικός Άμφισσας. 2ος υποόμιλος (10) (Ήπειρος, Δυτική Ελλάδα, Ιόνιο): Αναγέννηση Άρτας, Κερκυραϊκός, Πανηλειακός, Π.Α.Σ. Πρέβεζα, Όλυμπος Κέρκυρας, Απόλλων Πατρών, Πατραϊκός, Α.Ε. Μεσολογγίου, Αστέρας Αμαλιάδας, Α.Ο. Κωστακιών Άρτας. Β΄ όμιλος (17): 2 υποόμιλοι των 9 και 8 ομάδων. 1ος υποόμιλος (9) (Πειραιάς, Κρήτη): ΑΕΚ Φαλήρου, Ρεθυμνιακός, Ηρακλής Νικαίας, Ατρόμητος Ρεθύμνου, Ηρόδοτος Ηρακλείου, Πειραϊκός Ν. Φαλήρου, Π.Ο. Ατσαλένιου Ηρακλείου, Άρης Ρεθύμνου, Τάλως Χανίων. 2ος υποόμιλος (8) (Πελοπόννησος, Ρόδος, Λέσβος): Ολυμπιακός Λουτρακίου, Πανναυπλιακός, Παμμεσσηνιακός, Ιάλυσος Ρόδου, Πέλοψ Κιάτου, Αρκαδικός, Άτλας Μυτιλήνης, Προίτος Τίρυνθας. Γ΄ όμιλος (13) (Θεσσαλονίκη, Δυτική Μακεδονία, Θεσσαλία): Π.Α.Ο. Διοικητηρίου, Θερμαϊκός Θεσ., Παύλος Μελάς Σταυρούπολης, Φοίνικας Πολίχνης, Π.Ο. Ξηροκρήνης, Απόλλων Κρύας Βρύσης, Δόξα Νεαπόλεως, Ερμής Αμυνταίου, Μαγνησιακός Βόλου (πρώην Παγασητικός), Φ.Α.Σ. Νάουσα, Όλυμπος Λάρισας, Γ.Σ. Αλμυρού Βόλου, Απόλλων Ευρωπού. Δ΄ όμιλος (13) (Ανατολική Μακεδονία, Θράκη): Ορφέας Ξάνθης, Πανθρακικός, Ορφέας Ελευθερούπολης, Ελπίδα Νιγρίτας, Ελπίδα Δράμας, Εθνικός Σιδηροκάστρου, Άρης Δράμας, Μέγας Αλέξανδρος Ηράκλειας, Ορέστης Ορεστιάδας, Α.Μ.Σ. Αλεξάνδρεια Ημαθίας, Δόξα Σιταγρών, Βύρων Καβάλας, Ατρόμητος Σερρών. Υπερπρωταθλητής: δεν αναδείχθηκε Πρωταθλητές των ομίλων: Αστέρας Ζωγράφου, ΑΕΚ Φαλήρου, Θερμαϊκός Θεσσαλονίκης, Ελπίδα Δράμας. Άνοδος στη Β΄ Εθνική: καμία ομάδα. Υποβιβασμός: η κατηγορία καταργήθηκε, με αποτέλεσμα όλες οι ομάδες να επιστρέψουν στα τοπικά πρωταθλήματα. 1 Αγώνας κατάταξης: 4/6/1967, Ν.Σμύρνη: Αστέρας Ζωγράφου - Π.Α.Ο. Σαφράμπολη: 2-0 (στην παράταση). 2 Αγώνας κατάταξης: 28/5/1967, Γιάννενα: Αναγέννηση Άρτας - Κερκυραϊκός: 1-1 (παράταση, καν. αγώνας 0-0). Πρωταθλήτρια αναδείχθηκε η Αναγέννηση λόγω καλύτερου συντελεστή τερμάτων συμφωνα με τον κανονισμό. Τελικοί πρωταθλητή Α΄ ομίλου 12 Ιουνίου 1967, Ζωγράφου: Αστέρας Ζωγράφου - Αναγέννηση Άρτας: 2-1 (Δαρίβας 48΄, Παπαδημητρίου 60΄ - Ευταξίας 88΄) 18 Ιουνίου 1967, Άρτα: Αναγέννηση Άρτας - Αστέρας Ζωγράφου: 2-0 (Χριστάκης 12΄, Σκούρας 86΄) 25 Ιουνίου 1967, Πάτρα: Αστέρας Ζωγράφου - Αναγέννηση Άρτας: 3-2 (Παπαδημητρίου 15΄, Χαροκόπος 55΄, Ασημακόπουλος 63΄ - Σκούρας 68΄, Σιάκουρης 90΄ πέν.) Τελικοί πρωταθλητή Β΄ ομίλου 4 Ιουνίου 1967, Λουτράκι: Ολυμπιακός Λουτρακίου - ΑΕΚ Φαλήρου: 2-3 (Θύμης 10΄ πέν., 78΄ πέν. - Κοντιγάς 15΄, Ζυγάς 42΄, Ι. Γιαννακόπουλος 75΄) 11 Ιουνίου 1967, Ζωγράφου: ΑΕΚ Φαλήρου - Ολυμπιακός Λουτρακίου: 3-2 (αυτογκόλ-Βλάχος 25΄ , Καραμιχάλης 50΄, 69΄ - Χατζηκυριακίδης 1΄, 34΄)1 Αγώνας κατάταξης: 2/7/1967, Θερμαϊκός Θεσσαλονίκης - Π.Α.Ο. Διοικητηρίου: 2-1. 2 Αγώνας κατάταξης: 2/7/1967, Κατερίνη: Φ.Α.Σ. Νάουσα - Γ.Σ. Αλμυρού: 2-1. Ο αγώνας έγινε για την αποφυγή του υποβιβασμού, διότι σύμφωνα με την προκήρυξη θα υποβιβάζονταν οι τρεις τελευταίοι σύλλογοι. Τελικά, ο αγώνας δεν είχε νόημα, αφού η κατηγορία καταργήθηκε και όλες οι ομάδες επέστρεψαν στα τοπικά πρωταθλήματα. 3 Αγώνας κατάταξης: 10/7/1967, Γήπεδο Χαριλάου: Ελπίδα Δράμας - Ορφέας Ελευθερούπολης: 0-0 (παράταση). Στην παράταση καμιά ομάδα δεν επεδίωξε τη νίκη και στο τέλος πανηγύριζαν και οι δύο νομίζοντας πως η ισοπαλία τους ευνοεί: ο Ορφέας επειδή είχε καλύτερη διαφορά τερμάτων (+29 έναντι +28 της Ελπίδας) και η Ελπίδα επειδή είχε μικρότερο συντελεστή τερμάτων (0,36 έναντι 0,38 του Ορφέα). Τελικά, η ΕΠΟ διευκρίνισε πως κριτήριο είναι ο καλύτερος συντελεστής και πρωταθλήτρια αναδείχθηκε η Ελπίς Δράμας. 4 Ορισμένες φορές αναφέρεται και ως "Απόλλων Σερρών". Νίκος Νικολαΐδης, "Απ' τη Γ΄ Εθνική στο Περιφερειακό (1965-2012)", Αθήνα 2012 (ψηφιακή έκδοση). εφ. "Αθλητική Ηχώ", φύλλα σεζόν 1966-67.